







	
Դատախաղ


Օպերատիվ հետախուզական միջոցառում
ապացույց և արդար դատավարություն





Կազմեց Արա Ղազարյանը











Խումբ Ա
Դատական վարույթն ընթանում է Մարդու իրավունքների եվրոպական դատարանում: Դուք ներկայացնում եք դիմողի շահերը և հանդիսանում եք նրա ներկայացուցիչը եվրոպական դատարանում: Դատարանի առջև Դուք վիճարկելու եք, որ խախտվել է ձեր պաշտպանյալի արդար դատաքննության իրավունքը Կոնվենցիայի 6-րդ հոդվածի 1-ին մասի և 3-րդ մասի դ-կետի (հակընդդեմ հարցման իրավունք) հիմքերով: 
[bookmark: _Hlk201339276]Դատավարությունն ընթանում է Եվրոպական դատարանի կանոնակարգով։ Դուք ունեք 20-30 րոպե ներկայացնելու գանգատը։ Դրանից հետո պատասխանող պետության ներկայացուցիչներին կտրվի նույնչափ ժամանակահատված ներկայացնելու իրենց առարկությունները։ Երկրորդ փուլում երկու կողմերին կտրվի 10-ական րոպե դատական վիճակաբանությունների փուլի համար։
Որպեսզի պատրաստեք ձեր փաստարկները, անհրաժեշտ է. 
1. ուշադիր կարդալ գործի փաստերը, որոնք ներկայացված են 4-րդ էջում,
2. ձեր պնդումները ներկայացրեք միայն շարադրված փաստերի շրջանակներում,  
3. ծանոթացեք Հավելված 1-ում և 2-ում ՄԻԵԴ և ՀՀ վճռաբեկ դատարանի նախադեպերից կատարված մեջբերումներին, որոնք ներկայացված են որպես ուղեցույցային դիրքորոշումներ: Կարող եք օգտագործել այդ մեջբերումները ձեր պնդումներում: 
4. կարող եք կատարել ձեր սեփական հետազոտությունը և ներկայացնել դրանք ձեր պնդումներում և դա անելիս կարող եք հիմնվել և՛ ՄԻԵԴ, և՛ Վճռաբեկ դատարանի, ինչպես նաև իրավական այլ աղբյուրների, օրինակ, Օպերատիվ հետախուզական գործունեության մասին ՀՀ օրենքի կամ ՀՀ Քրեական դատավարության  օրենսգրքի դրույթների վրա, 
5. [bookmark: _Hlk201336259]Կարդացեք Պապյանն ընդդեմ Հայաստանի (թիվ 53166/10) ՄԻԵԴ վճիռը։
6. Կարդացեք Մանուչարյանն ընդդեմ Հայաստան, թիվ 35688/11, 24/11/2016թ.
Առաջարկում ենք Ձեր փաստարկները զարգացնել հետևյալ կերպ.
Դատավարությունը ազգային դատարաններում իր ամբողջության մեջ եղել է անարդար Կոնվենցիայի 6-րդ հոդվածի 1-ին մասի հիմքով, քանի որ.  
1. տեղի է ունեցել հանցագործության սադրում Գայանեի կողմից.
2. մեղադրյալը նախկինում երբեք չի զբաղվել թմրանյութերի իրացումով և ոստիկանությունը մինչ Գայանեի միջամտությունը որևէ օպերատիվ տվյալ կամ մեղադրյալի կողմից թմրանյութերի իրացման մեջ ներգրաված լինելու մասին որևէ կասկած չուներ,  
3. հետևաբար մեղադրանքը և դատապարտւմը վճռորոշ մասով հիմնված են եղել հանցագործության հրահրմամբ ստացված ապացույցի և դրանից բխող ածանցյալ ապացույցների վրա, որոնք անօրինական ապացույցներ են, 
4. չի ապահովվել դատական ստուգման լայն շրջանակներ և այս առումով քննության առարկա չեն հանդիսացել ՕՀՄ-ի անցկացման իրավական և փաստական հիմքերը:
5. մեղադրյալին հնարավորություն չի տրվել հարցաքննել Գայանեի դատաքննության փուլում: 	
Խումբ Բ
Դատական վարույթն ընթանում է Մարդու իրավունքների եվրոպական դատարանում, որտեղ Դուք հանդես եք գալի պատասխանողի դերում և ներկայացում եք ՀՀ կառավարությանը: Դատարանի առջև Դուք վիճարկելու եք, որ վարույթն իրականացնող մարմինների կողմից չի խախտվել դիմողի արդար դատաքննության իրավունքը Կոնվենցիայի 6-րդ հոդվածի 1-ին մասի և 6-րդ հոդվածի 3-րդ մասի դ-կետի հիմքերով: 
Դատավարությունն ընթանում է Եվրոպական դատարանի կանոնակարգով։ Դուք ունեք 20-30 րոպե պատասխանելու դիմողի փաստարկներին։ Երկրորդ փուլում երկու կողմերին կտրվի 10-ական րոպե դատական վիճակաբանությունների փուլի համար։
Որպեսզի պատրաստեք ձեր փաստարկները, անհրաժեշտ է. 
1.	ուշադիր կարդալ գործի փաստերը, որոնք ներկայացված են 4-րդ էջում,
2.	ձեր պնդումները ներկայացրեք միայն շարադրված փաստերի շրջանակներում,  
3.	ծանոթացեք Հավելված 1-ում և 2-ում ՄԻԵԴ և ՀՀ վճռաբեկ դատարանի նախադեպերից կատարված մեջբերումներին, որոնք ներկայացված են որպես ուղեցույցային դիրքորոշումներ: Կարող եք օգտագործել այդ մեջբերումները ձեր պնդումներում,
4.	կարող եք կատարել ձեր սեփական հետազոտությունը և ներկայացնել դրանք ձեր պնդումներում և դա անելիս կարող եք հիմնվել և՛ ՄԻԵԴ, և՛ Վճռաբեկ դատարանի և իրավական այլ աղբյուրների վրա, օրինակ, օպերատիվ հետախուզական գործունեության մասին ՀՀ օրենքի կամ Քրեական դատավարության  օրենգրքի դրույթների վրա,
6. Կարդացեք Պապյանն ընդդեմ Հայաստանի (թիվ 53166/10) ՄԻԵԴ վճիռը։
7. Կարդացեք Մանուչարյանն ընդդեմ Հայաստան, թիվ 35688/11, 24/11/2016թ.
Առաջարկում ենք Ձեր փաստարկները զարգացնել հետևյալ կերպ.
Դատավարությունը ազգային դատարաններում իր ամբողջության մեջ եղել է արդար Կոնվենցիայի 6-րդ հոդվածի 1-ին մասի հիմքով, քանի որ  
1. հանցագործության սադրում տեղի չի ունեցել., 
2. հարցը, թե արդյոք մինչև ՕՀՄ-ի կիրառումը Արսենը կասկածվում էր թմրանյութերի իրացման մեջ կամ թե արդյոք Արսենը նախկինում զբաղվել էր թմրանյութերի առևտրով որևէ ապացուցողական նշանակություն չունի, 
3. մեղադրանքը և դատապարտումը ամբողջությամբ հիմնված են եղել օրինական ստացված ապացույցների վրա, 
4. ՕՀՄ-ի անցկացման վերաբերյալ փաստաթղթային հիմքերը գաղտնի էին և այդ առումով ենթակա չէին դատական ստուգման,  
5. քանի որ նախաքննության ընթացքում Գայանեի հետ առերեսում տեղի ունեցել է, չկար անհրաժեշտություն հակընդդեմ հարցման իրավունքը ապահովել նաև դատաքննության փուլում,
6. հետևաբար, դատավարությունն իր ամբողջության մեջ եղել է արդարացի: 

Փաստերը
Ձերբակալումը

Արսենին առաջադրվել է մեղադրանք խոշոր չափի թմրանյութ ձեռք բերելու, պահելու և իրացնելու մեջ՝ ՀՀ քրեական օրենսգրքի 393-րդ հոդվածի 2-րդ մասի 3րդ կետի հիմքով: Մեղադրանքի հիմքում դրվել են ապացույցներ, որոնք ստացվել են «վերահսկելի գնում» օպերատիվ հետախուզական միջոցառման իրականացման արդյունքում: Գործի հանգամանքները հետևյալն են. 
Արսենը զանգահարել է Բաբկենին և խնդրել իր համար ձեռք բերել թմրանյութ: Բաբկենը պատասխանել է, որ կփորձի թմրանյութ ձեռք բերել և առաջարկել է հանդիպել իր բնակարանում նույն օրը երեկոյան: Այդ հեռախոսազանգից մի փոքր անց Արսենին զանգահարել է իր վաղեմի ընկերուհին՝ Գայանեն և խնդրել, որ Արսենն իր համար անհապաղ թմրանյութ ձեռք բերի: Գայանենտ հեռախոսով նշել է, որ մի քանի օր թմրանյութ չի ընդունել և այժմ իրեն վատ է զգում, տառապում է զրկանքի համախտանիշով (աբստինենցիա): Արսենը, մտահոգված լինելով Գայանեի հոգեվիճակով և կարծելով, որ վերջինս կարող է նույնիսկ ինքնասպանություն գործել, խոստանում է օգնել Գայանեին  և այդ նպատակով առաջարկում է  երեկոյան հանդիպել և հանդիպումը նշանակում է այն շենքի մոտ, որտեղ ապրում էր Բաբկենը: Երեկոյան Արսենն ու Գայանեն հանդիպել են Բաբկենի շենքի մոտ, Գայանեն Արսենին տվել է գումար, վերջինս խոստացել է վերադառնալ քիչ անց և առաջարկել է սպասել իրեն շենքի շքամուտքի մոտ, իսկ ինքը մտել է շքամուտքից և բարձրացել Բաբկենի բնակարան, որտեղ նրանից գնել է երկու փաթեթ հերոին տեսակի թմրանյութ: Այնուհետև դուրս է եկել բնակարանից, իջել աստիճաններից և շքամուտքի ելքի մոտ մի փաթեթը հանձնել է Գայանեին, իսկ մյուսը դրել իր գրպանը: Գայանեն բացել է պայուսակը, որպեսզի թմրանյութի փաթեթը դնի պայուսակի մեջ, սակայն պայուսակը փակելիս անսպասելի կերպով վայր է գցել այն: Իրականում պայուսակի վայր գցելը ոստիկանության աշխատակիցների հետ նախորոք պայմանավորված ազդանշան էր թմրանյութի ստանալու մասին: Ստանալով ազդանշանը, ոստիկանները, ովքեր քողարկված սպասում էին դրսում և շքամուտքում, ձերբակալել են Արսենին և Գայանեին ու նրանց տեղափոխել են ոստիկանություն:

Նախաքննությունը

Ոստիկանություն բերվելուց հետո Գայանեն ենթարկվել է անձնական խուզարկության՝ հրավիրված երկու ընթերականների ներկայությամբ: Խուզարկության ընթացքում Գայանեի պայուսակից հայտնաբերվել է թմրանյութը: Հարցին, թե թմրանյութը ում է պատկանում, Գայանեն հայտարարել է, որ պատկանում է իրեն և որ այն ձեռք է բերել Արսենից նրան վճարած գումարի դիմաց: Նա նշել է, որ թմրանյութը իր սեփական օգտագործման համար է, քանի որ ինքը տառապում է թմրամոլությամբ: Այդ ամենը, ինչպես նաև հայտնաբերված թմրանյութի քաշը արձանագրվել է Անձնական խուզարկություն կատարելու մասին արձանագրության մեջ: Արձանագրությունն այնուհետև ստորագրվել է խուզարկությունը կատարող երկու ոստիկանների և ներկա գտնվող երկու ընթերականների կողմից, ինչպես նաև Գայանեի կողմից: Այնուհետև Գայանեն հարցաքննվել է  քննիչի կողմից որպես վկա, որի ընթացքում պնդել է իր բացատրության մեջ տված հայտարարությունները: 
Ոստիկանության բաժնի մեկ այլ սենյակում խուզարկության է ենթարկվել նաև Արսենը, ում մոտ նույնպես հայտնաբերվել է թմրանյութով փաթեթ: Քննիչի կողմից կատարված հարցաքննության ընթացքում Արսենը նշել է, որ Բաբկենի հետ հեռախոսազրույցից հետո իրեն զանգահարել է իր նախկին ընկերը՝ Գայանեն, ով գտնվում էր ընկճված հոգեկան վիճակում, և նրա օգնելու նպատակով համաձայնվել է նրա համար ձեռք բերել թմրանյութ, քանի որ վերջինս տառապում էր զրկանքի համախտանիշով: Ինքը հայտարարել է, որ Գայանեին թմրանյութը փոխանցելու պահին վերջինս խիստ լարված և շփոթված տեսք ուներ և ինքը կարծում էր, թե դա նրանից էր, որ Գայանեն երկար ժամանակ թմրանյութ չընդունելու պատճառով իրեն վատ էր զգում, սակայն հիմա է հասկանում, որ Գայանեն այդ պահին հանդես էր գալիս քողարկված գործակալի դերում և միգուցե ափսոսում էր իր արարքից կամ վախենում էր որևէ բանից: Արսենն իր տված բացատրության մեջ նշել է, որ թմրանյութի այն մասը, որը հայտնաբերվել է իր մոտ, ձեռք է բերել Բաբկենից իր սեփական օգտագործման համար, իսկ երկրորրդ մասը, որը տվել էր Գայանեին շքամուտքի մոտ, ձեռք է բերել ոչ թե իրացման նպատակով, այլ զուտ Գայանեին օգնելու նպատակով և այդ իմաստով իր նպատակը գումար աշխատելը չի եղել և ինքը այդ գործարքից որևէ եկամուտ չի ստացել: Նա պնդել է, որ ինքը երբեք իրացնելու նպատակով թմրանյութ ձեռք չէր բերել, որ ինքը թմրանյութի իրացումով երբեք նախկինում չի զբաղվել և որ Գայանեն հրահրել ու սադրել է իր կողմից հանցագործության կատարումը: Այդ նպատակով Արսենը նախաքննության փուլում միջնորդել է քննիչին անցկացնել առերեսում Գայանեի հետ, որը բավարարվել է և անցկացվել է առերեսում, որի ժամանակ Գայանեն պնդել է որպես վկա տված իր ցուցմունքները Արսենի կողմից իր տված գումարի դիմաց իրեն թմրանյութ իրացնելու մասին: 

Դատաքննությունը

Դատաքննության փուլում մեղադրյալի պաշտպանը միջնորդել է դատական քննության առարկա դարձնել օպերատիվ հետախուզական միջոցառման (ՕՀՄ) թույլտվության իրավական և փաստական հիմքերը, մասնավորապես, դատարան ներկայացնել և որպես ապացույց հետազոտել ՕՀՄ-ի անցկացման անհրաժեշտության մասին օպերատիվ աշխատակցի միջնորդությունը ուղղված օպերատիվ ստորաբաժանման ղեկավարին և վերջինիս թույլտվությունը ՕՀՄ-ի անցկացման մասին: Պաշտպանը նաև միջնորդել է դատարան հրավիրել է հարցաքննել Գայանեին՝ որպես առանցքային վկա, քանի որ նրա գործողությունները վճռորոշ ազդեցություն են մեղադրանքի առաջադրման համար: 
Այս միջնորդությունները մերժվել են դատարաններիի կողմից այն պատճառաբանությամբ, առաջին, որ օպերատիվ հետախուզական միջոցառում անցկացնելու հիմքերը և դրա վերաբերյալ փաստաթղթերը պարունակում են գաղտնի գործակալների տվյալներ՝ այդ թվում նաև տվյալներ նրանց հավաքագրման մեթոդների մասին, որոնք իրենց բնույթով գաղտնի տվյալներ են և չեն հանդիսանում դատական ստուգման առարկա: Ինչ վերաբերում է Գայանեին հարցաքննելու մասին միջնորդությանը, դատարանը նույնպես մերժել է միջնորդությունը՝ պատճառաբանելով, որ նախաքննության փուլում արդեն կատարվել է առերեսում, հետևաբար, հակընդդեմ հարցում կատարելու անհաժեշտություն չկար:
Ինչ վերաբերում է ապացույցների շրջանակներին, դատարանները գտել են, որ գործով ստացվել և դատարանում հետազոտվել են բազմաթիվ ապացույցներ, որոնք կազմում են բավարար համակցություն, որի պայմաններում նվազում է ՕՀՄ-ի հիմքերի ստուգման և Գայանեին դատարանում հակընդդեմ հարցման ենթարկելու անհրաժեշտությունը: Այդ ապացույցներն են. 
· Արսենի և Գայանեի անձնական խուզարկության արձանագրությունները, 
· խուզարկությանը մասնակցած չորս ընթերականների բացատրության արձանագրութունները, 
· Արսենի և Գայանեի ձերբակալման մասին արձանագրությունները, 
· որպես ձերբակալվածներ նրանց հարցաքննության արձանագրությունները, 
· նրանց մոտից հայտնաբերված զանգվածի դատանարկոլոգիական և տոկսիկոքիմիական փորձաքննությունների եզրակացությունները, ըստ որոնց հաստատվել է, որ Արսենի և Գայանեի մոտ հայտնաբերված զանգվածը հերոին տեսակի թմրանյութ է, 
· ոստիկանության օպերատիվ ստորաբաժանման չորս օպերատիվ ոստիկանների որպես վկա տված ցուցմունքները, 
· այլ քրեական գործով որպես մեղադրյալ ներգրավված Բաբկենի ցուցմունքը, որոնցով հաստատվում է Արսենի կողմից հանցագործության կատարման, այն է՝ խոշոր չափի թմրանյութ ձեռք բերելու և իրացնելու հանգամանքը: Ավելին, այդ հանգամանքը չի ժխտել նաև Արսենը: 
Ապացույցների նման համակցության պայմաններում դատարանները որոշել են, որ ՕՀՄ-ի հիմքերի հետազոտման և Գայանեին դատարանում հարցաքննելու մասին միջնորդությունները գործի համար էական նշանակություն չունեին: 
Վերը նշվածի հիման վրա դատարանները եզրակացրել են, որ իր ամբողջության մեջ դատավարությունը եղել է արդարացի՝ ՀՀ Սահմանադրության 67-րդ հոդվածի և Կոնվենցիայի 6-րդ հոդվածի 1-ին մասի հիմքով:



















Հավելված 1

ՄԻԵԴ նախադեպային իրավունքը

Եվրոպական դատարանը Կոնվենցիայի 6-րդ հոդվածի 1-ին մասի ներքո իր վերահսկողության շրջանակների մեջ է համարում ազգային դատարանների կողմից տվյալ գործով օպերատիվ հետախուզական միջոցառման անցկացման հիմքերի ու հանգամանքների դատական ստուգման որակը, այլ կերպ ասած՝ թե արդյոք ազգային դատարանները բավարար կերպով են ստուգել օպերատիվ հետախուզական միջոցառման անցկացման օրինականության հարցերը, ինչպես նաև, թե արդյոք հարգվել են պաշտպանության դատավարական իրավունքները: 
(Մալինինասն ընդդեմ Լիտվայի, թիվ 10071/04, 01/07/2008, § 34, Բուլֆինսկին ընդդեմ Ռումինիայի, թիվ 28823/04, 01/06/2010թ. § 40, Լալասն ընդդեմ Լիտվայի, թիվ 13109/04, 01/03/2004թ. § 43) 

Եվրոպական դատարանը սահմանել է, որ օպերատիվ հետախուզական միջոցառումների արդյունքում ստացված ապացույցը քրեական դատավարությունում օգտագործելը ինքնին չի հակասում Կոնվենցիայի 6-րդ հոդվածին, սակայն նման աղբյուրներից ստացված ապացույցների օգտագործումը անձին դատապարտելիս այլ խնդիր է բարձրացնում և այդ նպատակով կարող է թույլատրելի համարվել միայն այն դեպքում, երբ դրանց ստացումը և կիրառումը կատարվել են խախտումների դեմ բավարար երաշխիքների առյակության պայմաններում, մասնավորապես, խոսքը վերաբերում է տվյալ օպերատիվ հետախուզական միջոցառման թույլատրության, անցկացման և վերահսկման ընթացակարգերին: 
(Ռամանաուսկասն ընդդեմ Լիտվայի, թիվ 74420/01, 05/02/2008թ § 53)  

Նման գործերով եվրոպական դատարանը հաշվի է առնում, թե արդյոք օպերատիվ հետախուզական միջոցառումը անցկացվել է հարուցված քրեական վարույթի շրջանակներում, թե արդյոք օպերատիվ գործակալները անցել են օրենքով իրենց վերապահված լիազորությունների շրջանակները, թե արդյոք մեղադրյալները թմրանյութերի իրացման գործով նախկինում երբևէ ենթարկվել են քրեական հետապնդման կամ առնչվել են որևէ քրեական գործի:
Տեքսեյրա դե Կաստրո, թիվ 44/1997/828/1034 09/08/1998§ 37-38)


80. … կաշառքի դրդչության կամ կաշառքի պրովոկացիայի վերաբերյալ պնդում քննելիս Դատարանը նախ և առաջ կփորձի պարզել, թե արդյոք եղել է կաշառքի դրդչության կամ կաշառքի պրովոկացիայի այդպիսի դեպք (դրդչության ըստ էության ստուգում): Ոստկանության կողմից դրդչություն է տեղի ունենում, երբ ներգրավված ծառայողները՝ լինեն անվտանգության ուժերի անդամներ, թե նրանց հրահանգներով գործող անձինք, չեն սահմանափակվում հանցավոր գործունեությունն էապես պասիվ կերպով քննելով, այլ հանցանքի կատարումը հաստատված համարելու հնարավորություն ստեղծելու, այսինքն՝ ապացույցներ տրամադրելու և քրեական հետապնդում հարուցելու նպատակով այնպես են ազդում սուբյեկտի վրա, որ դրդում են այնպիսի հանցանք կատարել, որն այլապես չէր կատարվի: Եթե տեղի է ունեցել դրդչության կամ պրովոկացիայի նման դեպք, ապա համապատասխան անձի դեմ հարուցված քրեական վարույթի ընթացքում ձեռք բերված ապացույցների հետագա օգտագործումը խնդիր է առաջացնում 6-րդ հոդվածի 1-ին մասի իմաստով (տե՛ս վերևում հիշատակված՝ Աքբայի և այլոց գործը, « 111-12)։
(Պապյանն ընդդեմ Հայաստանի) (գանգատ թիվ 53166/10), 21/12/2021 թ., կետ 80
Թեև կազմակերպված հանցավորության աճը անկասկած պահանջում է համարժեք միջոցների ձեռնարկում, այդուհանդերձ արդարադատության արդարացի իրականացումը այն աստիճան կարևորություն ներկայացնող իրավունք է, որ այն չի կարող զոհաբերվել  հանուն նպատակահարմարության…մարդու իրավունքների եվրոպական կոնվենցիայի 6-րդ հոդվածից բխում է,  որ թմրանյութերի շրջանառության դեմ պայքարի հանրային շահը չի կարող արդարացնել օպերատիվ աշխատակիցների կողմից հանցագործության հրահրման արդյունքում ձեռք բերված ապացույցի օգտագործումը¦
(Տեքսեյրա Դե Կաստրոն ընդդեմ Պորտուգալիայի, թիվ 44/1997/828/1034
                   09/08/1998, § 36)

Դիմումատուները գանգատվում են, որ հանդիսացել են թակարդման զոհեր: Դատարանը վերհիշում է, որ չնայած ապացույցների թույլատրելիությունը գլխավորապես կարգավորվում է ազգային օրենսդրությամբ, 6-րդ հոդվածի ներքո սահմանված քրեական   գործերով դատաքննությանը ներկայացվող պահանջներից բխում է, որ հանցավորության դեմ պայքարի հանրային շահը չի կարող արդարացնել այն ապացույցների օգտագործումը, որոնք ձեռք են բերվել ոստիկանների կողմից իրականացված սադրանքի արդյունքում: Տեքսիերա դե Կաստրոյի գործով Դատարանը գտավ, որ ոստիկանության երկու աշխատակցի գործողություններն անցել են քողարկված գործակալների գործողությունների սահմանը` քանի որ նրանք §չեն սահմանափակվել դիմումատուի հանցավոր գործունեությունը հիմնականում պասիվ ձևով քննելով¦, այլ §այնպիսի ազդեցություն են գործադրել, որը սադրել է հանցագործության կատարումը¦: Նրանց գործողությունները անցել են §քողարկված գործակալների գործողությունների սահմանը, քանի որ նրանք դրդել են հանցագործության կատարմանը, և [գործում] ոչինչ չկար վկայող, որ առանց նրանց միջամտության հանցագործությունը չէր կատարվերի¦: 
(Էդվարդսն ու Լյուիսն ընդդեմ Միացյալ Թագավորության, § 46-րդ):

Որևէ ապացույց չկա այն մասին, որ դիմողը [մինչև ՕՀՄ-ի կիրառումը] թմրանյութերի հետ կապված որևէ իրավախախտում նախկինում կատարել էր: Որևէ օբյեկտիվորեն, դատարանի կողմից ստուգված նյութ չի ներկայացվել [եվրոպական դատարանին], որպեսզի ցույց տրվի, որ իշխանությունները հիմնավոր պատճառներ են ունեցել դիմողին թմրանյութերի իրացման մեջ կասկածելու համար կամ որ մինչև ոստիկանության աշխատակցի միջամտելը նա նախահակվածություն է ունեցել կատարել նման իրավախախտում¦: 
(Մալինինասն ընդդեմ Լիտվայի, թիվ 10071/04, 01/07/2008թ.վճիռ, § 36) 

Ինչպես նշել է Դատարանը բազմաթիվ առիթներով, որոշ հանգամանքներում կարող է անհրաժեշտ լինել վկայակոչել նախաքննական փուլում տրված ցուցմունքները (մասնավորապես, եթե վկան հրաժարվում է հրապարակավ կրկնել իր ցուցմունքները` ելնելով անվտանգության համար իր վախից…Եթե ամբաստանյալին համարժեք և պատշաճ հնարավորություն է տրված վիճարկելու այդ ցուցմունքները` կամ դրանք տրվելու ժամանակ, կամ էլ հետագա փուլերում, ապա դրանք որպես ապացույց ընդունելը ինքնին չի հակասի 6-րդ հոդվածի 1-ին մասին և 3-րդ մասի դ-կետին: Սրանից ելնելով, սակայն, եթե դատապարտումը բացառապես կամ վճռորոշ չափով հենվում է այն անձի ցուցմունքների վրա, որին հարցաքննելու կամ որի հարցաքննված լինելու հնարավորություն մեղադրյալը չի ունեցել ոչ նախնական քննության և ոչ էլ դատաքննության ընթացքում, ապա պաշտպանական կողմի իրավունքները սահմանափակվում են այն աստիճանի, որն անհամատեղելի է 6-րդ հոդվածով նախատեսված երաշխիքների հետ: 
(Լյուկան ընդդեմ Իտալիայի, թիվ 33354/96, 27/02/2001, § 40)

Սկզբունքորեն, բոլոր ապացույցները պետք է ձեռք բերվեն մեղադրյալի ներկայությամբ հրապարակային դատաքննության ընթացքում` մրցակցային վիճարկման նպատակով: Սա չի նշանակում, սակայն, որ որպես ապացույց օգտագործվելու համար բոլոր վկաների ցուցմունքները միշտ պետք է տրված լինեն հրապարակային դատաքննության ժամանակ. նախնական քննության փուլում ստացված ցուցմունքները որպես ապացույց օգտագործելը ինքնին չի հակասում 6-րդ հոդվածի 3-րդ մասի (դ) ենթակետին և 1-ին մասին` պայմանով, որ պահպանվել են պաշտպանական կողմի իրավունքները: Որպես կանոն, այդ իրավունքները պահանջում են, որպեսզի ամբաստանյալին համարժեք և պատշաճ հնարավորություն տրվի վիճարկելու իր դեմ հանդես եկող վկայի ցուցմունքը և հարցաքննելու նրան` կամ այն ժամանակ, երբ այդ վկան տալիս է ցուցմունքը, կամ էլ հետագա փուլերում¦:
(Մամիկոնյանն ընդդեմ Դելտան ընդդեմ Ֆրանսիայի, 19/12/1990թ., § 36)

Եթե օպերատիվ հետախուզական միջոցառման անցկացումը չի իրականացվել դատական կամ այլ անկախ մարմնի վերահսկողության ներքո, ապա հետագա դատական ստուգումը գործով դատաքննության ընթացքում ձեռք է բերում վճռորոշ նշանակությունուն:
…
Ներպետական դատարանը, ունենալով կասկածներ, որ տեղի է ունեցել թակարդում, վերլուծության չի ենթարկել [օպերատիվ հետախուզական միջոցառման] փաստական և իրավական հիմքերը, որը դատարանին հնարավորություն կտար թակարդումը տարբերակել քննչական գործողության իրավաչափ եղանակից: Հետևաբար, վարույթը, որի արդյունքում դիմողը դատապարտվել է, արդարացի չի եղել: Հետևաբար, տեղի է ունեցել Կոնվենցիայի 6-րդ հոդվածի 1-ին մասի խախտում¦:
 (Խուդոբինն ընդդեմ Ռուսաստանի, ՄԻԵԴ, թիվ 59696/00, 26/10/2006, § 135 և 137)

§Կոնվենցիայի 6-րդ հոդվածի 1-ին մասի ներքո Դատարանի գործառույթների մեջ է մտնում ստուգելը, թե արդյոք ներպետական դատարանները իրականացրել են թակարդման գործի պատշաճ դատական ստուգում և թե արդյոք դատարանները պատշաճ կերպով ապահովել են մեղադրյալի պաշտպանության իրավունքները, մասնավորապես, մրցակցային դատավարության և զենքերի հավասարության իրավունքները¦:
(Մալինինասն ընդդեմ, Լիտվայի, թիվ 10071/04, 01/07/2008 վճիռ, § 34)

§Եթե քողարկված ոստիկանի գործողությունները հանցանք հրահրելու տպավորություն են թողնում և ոչինչ չի վկայում, որ հանցանքը տեղի կունենար առանց նրա միջամտության, նման գործողությունը դուրս է գալիս քողարկված ոստիկանի գործողությունների թույլատրելի շրջանակներից և կարող է որակվել որպես հրահրում: Միջամտության նման եղանակը կարող է անդառնալիորեն խաթարել դատավարության արդարացիությունը¦:
(Վանյանն ընդդեմ Ռուսաստանի, թիվ 53203/99, 15/12/2005, § 47)






Հավելված 2
ՀՀ Վճռաբեկ դատարանի նախադեպային իրավունքը

Ապացույցների ձեռք բերման և ամրագրման թույլատրելիությունը կարգավորող նորմերից հետևում է, որ որպես ապացույց չեն կարող օգտագործվել քննչական կամ այլ դատավարական գործողության կարգի էական խախտմամբ ձեռք բերված փաստական տվյալները, հատկապես եթե դրանք իրենց հերթին հանգեցրել են դատավարության մասնակիցները իրավունքների էական խախտման, ազդել են կամ կարող էին ազդել ստացված փաստական տվյալների հավաստիության վրա: 
Այսպիսով, ապացույցների հավաքմանը և ստուգմանն ուղղված դատավարական գործողությունների կատարման ընթացքում պետք է ապահովվի անձանց իրավունքների և օրինական շահերի պաշտպանությունը: Հակառակ դեպքում կատարված դատավարական գործողության արդյունքում ստացված փաստական տվյալնը, անկախ գործի համար ունեցած նշանակությունից, կորցնում է իր իրավական ուժը, ապացուցողական նշանակությունը և չի կարող ընդգրկվել կոնկրետ քրեական գործավ ապացույցների համակցության մեջ և դրվել մեղադրանքի հիմքում¦: 
(Արման Սարգսյանի վերաբերյալ 16/09/2009թ.  թիվ  ºøð¸/0295/01/08 որոշում, § 15) 

Հիմք ընդունելով Մարդու իրավունքների եվրոպական դատարանի հաստատուն նախադեպային իրավունքը՝ Վճռաբեկ դատարանը գտնում է, որ հակընդեմ հարցման (կոնֆրոնտացիայի) իրավունքով չապահովված ապացույցը մեղադրական դատավճռի հիմքում դնելը քրեադատավարական օրենքի էական խախտում չի կազմի, եթե այդ ապացույցը վճռական կշիռ չունի անձի մեղքը հաստատող ապացույցների զանգվածում: Այլ կերպ՝ առանց հակընդեմ հարցման՝ ապացույցը մեղադրական դատավճռի հիմքում դնելու արգելըք բացարձակ բնույթ չի կրում: Ուստի այս պարագայում հանրային և մասնավոր իրավաչափ շահերի հավասարակշռությունը հնարավոր է ապահովել հանրային շահերի առավել մեծ ընդգրկմամբ¦:
 (Հմայակ Չալիկոյի Սահակյանի վերաբերյալ 20/10/2011թ. թիվ ԼԴ/0212/01/10 որոշում, § 23) 

14. Ապացույցների գնահատումը, որպես ապացուցման գործընթացի տարր…թեպետ ապացույցների գնահատումը կատարվում է ներքին համոզման հիման վրա, այն չի կարող լինել կամայական: Դրա հիմքում պետք է դրված լինի գործի բոլոր հանգամանքների լրիվ, օբյեկտիվ և բազմակողմանի քննությունը: Գնահատման են ենթական ինչպես ստացված տեղեկությունների բովանդակությունը, այնպես էլ աղբյուրները¦: 
(Մակար Ռազմիկի Հովհաննիսյանի և Աշոտ Վաղարշակի Մարտիրոսյանի վերաբերյալ 12/02/2010թ. թիվ ԵՔՐԴ/0632/01/08 որոշում, § 14) 
§18. Համաձայն ՀՀ քրեական օրենսգրքի 64-րդ հոդվածի 1-ին մասի՝ «Հանցանքի շարժառիթների ու նպատակների, հանցավորի դերի, հանցանքը կատարելիս ու դրանից հետո նրա վարքագծի և այլ հանգամանքների հետ կապված բացառիկ հանգամանքների առկայության դեպքում, որոնք էականորեն նվազեցնում են հանցանքի՝ հանրության համար վտանգավորության աստիճանը, (...) կարող է նշանակվել սույն օրենսգրքի Հատուկ մասի համապատասխան հոդվածով նախատեսված պատժի նվազագույն չափից ավելի ցածր պատիժ (...)»:
19. Այս հարցի կապակցությամբ Վճռաբեկ դատարանի իրավական դիրքորոշումը հետևյալն է. « (…) բացառիկ հանգամանքները կապված են հանցանքի շարժառիթների ու նպատակների, հանցավորի դերի, հանցանքը կատարելիս ու դրանից հետո նրա վարքագծի հետ: Այդպիսիք կարող են լինել նաև այլ հանգամանքներ, որոնք էականորեն նվազեցնում են հանցանքի՝ հանրության համար վտանգավորության աստիճանը: Ընդ որում, կարևորը ոչ թե պատիժը մեղմացնող տվյալների քանակն է, այլ այն, թե ինչքանով են դրանք էականորեն ազդել հանցանքի՝ հանրության համար վտանգավորության աստիճանի նվազեցման վրա»: 
(Հակոբ Հովհաննիսյանի գործով Վճռաբեկ դատարանի 29/02/2008 թիվ ՎԲ-13/08 որոշում)

